Document ID: 31998R1232

ΚΑΝΟΝΙΣΜΟΣ (ΕΚ) αριθ. 1232/98 ΤΗΣ ΕΠΙΤΡΟΠΗΣ της 17ης Ιουνίου 1998 που τροποποιεί τον κανονισμό (ΕΟΚ) αριθ. 3696/93 του Συμβουλίου για τη συναρτώμενη με τις δραστηριότητες στατιστική ταξινόμηση προϊόντων (CPA) στην Ευρωπαϊκή Οικονομική Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ιδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3696/93 του Συμβουλίου, της 29ης Οκτωβρίου 1993, για τη συναρτώμενη με τις δραστηριότητες στατιστική ταξινόμηση προϊόντων (CPA) στην Ευρωπαϊκή Οικονομική Κοινότητα (1), και ιδίως το άρθρο 5 στοιχείο β),
Εκτιμώντας:
ότι ο κανονισμός (ΕΟΚ) αριθ. 3696/93 θέσπισε μια στατιστική ταξινόμηση προϊόντων η οποία είναι συναρτώμενη με τους κλάδους οικονομικής δραστηριότητας και η οποία στο εξής θα καλείται CPA, προκειμένου να αντιμετωπιστούν οι απαιτήσεις για στατιστικά στοιχεία στην Κοινότητα 7
ότι οι τροποποιήσεις που έγιναν στο εναρμονισμένο σύστημα και στη συνδυασμένη ονοματολογία με τον κανονισμό (ΕΚ) αριθ. 2448/95 της Επιτροπής, της 10ης Οκτωβρίου 1995, ο οποίος τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (2), καθιστούν αναγκαία μια περιορισμένη τροποποίηση της CPA, καθώς και μια ευθυγράμμιση και διασάφηση των σχετικών κειμένων 7
ότι, λόγω της τροποποίησης της CPA, κρίνεται σκόπιμο να προβλεφθεί μια περίοδος προσαρμογής 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος, η οποία θεσπίστηκε με την απόφαση 89/382/ΕΟΚ, Ευρατόμ του Συμβουλίου (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3696/93 αντικαθίσταται από το παράρτημα του παρόντος κανονισμού.
Άρθρο 2
Οι παραπομπές στο εναρμονισμένο σύστημα και στη συνδυασμένη ονοματολογία βασίζονται στην έκδοση του 1996.
Άρθρο 3
1. Οι εθνικές ταξινομήσεις προϊόντων που βασίζονται στη CPA πρέπει να προσαρμοστούν το αργότερο έως τις 31 Δεκεμβρίου 1998.
2. Η Επιτροπή μπορεί να παρατείνει την παραπάνω προθεσμία κατά περίοδο που δεν θα υπερβαίνει τα δύο έτη, σε περίπτωση κατά την οποία τα εθνικά στατιστικά συστήματα απαιτούν προσαρμογές.
Άρθρο 4
Ο παρών κανονισμός αρχίζει να ισχύει τη 20ή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουνίου 1998.

Labels: 7
3
19